কাজী আশরাফ: দিঘি যে এত বড় হতে পারে নিজ চোখে না দেখলে বিশ্বাস হতো না। স্থানীয়রা কি এ কারণে এর নাম ‘সাগরদিঘি’ রেখেছেন? আশপাশে জনবসতি আছে। দিঘির এক পাশ দিয়ে চলে গেছে সরু পথ। সেই পথ শান্ত, শীতল, ছায়াঘেড়া। দিঘির জলও কি এমন শীতল? হতে পারে। দিঘির অপর প্রান্তে একদল ছেলেমেয়ে জলে নেমেছে, তারা হাত-পা ছুড়ে আনন্দে মেতেছে। এই তো কৈশোরকালের ছবি, কিশোর-কিশোরীর দুরন্তপনা দেখতে ভালো লাগছিল। এমন সময় মনে এলো কথাগুলো।